
J e g y z ő k ö n y v


Készült Bácsalmás Város Önkormányzata Képviselő-testületének 2018. március 14-én, 14.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Csémy László, Légrádi Mária, Nagy Gábor és Schaffer Tünde képviselők (6 fő);

Patocskai Ibolya jegyző és dr. Párczen Zoltán igazgatási és jogi ügyintéző (2 fő);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt: dr. Bakó Mária Lujza, Márai András és Turcsányi Csaba képviselő (3 fő).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67 %). Jegyzőkönyv-hitelesítőknek Schaffer Tünde és Csémy László képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

57/2018. (III. 14.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Schaffer Tünde és Csémy László képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendi pont megtárgyalását javasolja, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

58/2018. (III. 14.) Bácsalmás v. öh.

Napirend megállapítása	Határozat

I.	Bácsalmás Város Önkormányzatának Képviselő-testülete a 2018. március 14-i rendkívüli ülésén a következő napirendi pontot tárgyalja meg:

1. A Bácsalmás belterület 338 helyrajzi számú, Bácsalmás, Köztársaság u. 38. szám alatti ingatlan áverésen történő megvásárlása, a tulajdonjog ingatlan-nyilvántartási bejegyzése (1. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők


1. napirendi pont

A Bácsalmás belterület 338 helyrajzi számú, Bácsalmás, Köztársaság u. 38. szám alatti ingatlan áverésen történő megvásárlása, a tulajdonjog ingatlan-nyilvántartási bejegyzése 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

59/2018. (III. 14.) Bácsalmás v. öh.

A Bácsalmás belterület 338 helyrajzi számú, 
Bácsalmás, Köztársaság u. 38. szám alatti 
ingatlan áverésen történő megvásárlása, 
a tulajdonjog ingatlan-nyilvántartási 
bejegyzése 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) hozzájárul ahhoz, hogy az Önkormányzat a Bácsalmás belterület 338 helyrajzi számú, természetben a 6430 Bácsalmás, Köztársaság utca 38. házszámon található romos ingatlant 51 500,- Ft vételárért, tehermentesen, ingatlanárverés útján megvásárolja.

2.	A Képviselő-testület hozzájárul az érintett ingatlanon szereplő végrehajtási jogok törléséhez és Bácsalmás Város Önkormányzata tulajdonjogának ingatlan-nyilvántartási bejegyzéséhez. 

3.	A képviselő-testület felhatalmazza Németh Balázs polgármestert az ingatlan nyilvántartási bejegyzéshez szükséges intézkedések megtételére.

Határidő: haladéktalanul
Felelős: Németh Balázs polgármester 

Operatív felelős: dr. Párczen Zoltán igazgatási és jogi ügyintéző

A határozatról értesül: 
- kivonattal:	1. Németh Balázs polgármester 
		2. Patocskai Ibolya jegyző
		3. Horváth István Attila PBÜ osztályvezető
		4. dr. Párczen Zoltán igazgatási és jogi ügyintéző

Németh Balázs polgármester – további napirendi pont nem lévén – megköszöni a részvételt, és az ülést 14 óra 10 perckor berekeszti.

K. m. f.

